Noverint universi presentes et futuri quod ego Odo, dux Burgundię, donavi in perpetuum ecclesię Sancti Stephani de Belna, dimidium modium bladi in decima villę Pomarci, quod annuatim reddetur usque ad festum Sancti Michaelis; medietas hujus bladi erit de frumento, alia vero medietas erit de avena. Dedi etiam eidem ecclesię XXV solidos censuales ex quibus Belnę sunt XI solidi et quatuor denarii in domibus, et VII solidi apud Boterel in domibus in vineis montis de portis, VII solidos duobus denariis minus. Testes sunt Hugo de Sancto Juliano, tunc Belnensis prior; Humbertus de Casneto; Petrus Bonus Amicus; Arnaudus, Divionensis monachi; Rainaudus, vierius Eduensis; Petrus de Rueelée; Bonus Amicus Rossellus, Belnensis prepositus; Jordanus; Petrus de Claustro, famuli Sancti Stephani. Ut autem hoc perpetuo ratum habeatur, presentem cartam sigillo meo communiri precepi. Actum est istud anno Verbi incarnati M°C°XC°VIII°.